open-index/open-wikipedia-markdown huggingface dataset:
Κόμμα Κέντρου (Σουηδία)

Το **Κόμμα Κέντρου** (σουηδ. *Centerpartiet*) είναι ένα σουηδικό φιλελεύθερο κόμμα. Διατηρεί στενούς δεσμούς με την αγροτική Σουηδία, ενώ αυτοπροσδιορίζεται ως «πράσινο κοινωνικό φιλελεύθερο κόμμα». Το κόμμα χαρακτηρίζεται ως κοινωνικό φιλελεύθερο, ενώ επικεντρώνεται σε θέματα γεωργίας, περιβάλλοντος και σε αγροτικά θέματα. Έχει δηλώσει την αντίθεσή του στην πυρηνική ενέργεια, ενώ έχει προτείνει την αποκέντρωση της κυβερνητικής εξουσίας. Το κόμμα συμμετέχει στην κυβέρνηση του Φρέντρικ Ράινφελντ μαζί με το Κόμμα Μετριοπαθών, το Φιλελεύθερο Λαϊκό Κόμμα και τους Χριστιανοδημοκράτες. 

Το κόμμα ιδρύθηκε το 1913 με το όνομα *Αγροτικός Σύνδεσμος* (σουηδ. *Bondeförbundet*). Το 1922 συγχωνεύτηκε με την Εθνική Ένωση Αγροτών (σουηδ. *Jordbrukarnas Riksförbund*), ενώ το 1957 άλλαξε το όνομά του στη σημερινή του ονομασία. Υπήρξε ο στενότερος σύμμαχος του Σουηδικού Σοσιαλδημοκρατικού Κόμματος για 25 χρόνια, καθώς συμμετείχαν μαζί σε κυβερνήσεις συνεργασίας στις περιόδους 1936-1945 και 1951-1957. Στην πορεία, όμως, το κόμμα επιχείρησε να προσεγγίσει τα κεντροδεξιά κόμματα που διαδέχτηκαν τους Σοσιαλδημοκράτες στις κυβερνήσεις των περιόδων 1976-1982 και 1991-1994. Ο αρχηγός του κόμματος Τόρμπιερν Φέλντιν διετέλεσε πρωθυπουργός της χώρας την περίοδο 1976-1982, εκτός από την περίοδο 1978-1979 όπου ήταν ο Όλα Ούλστεν του Φιλελεύθερου Λαϊκού Κόμματος. 

Το Κόμμα Κέντρου συμμετείχε σε κεντροδεξιά κυβέρνηση μετά τις εκλογές του 1991, όπου πρωθυπουργός διετέλεσε ο αρχηγός των Μετριοπαθών Καρλ Μπιλντ. Μετά τις εκλογές του 2010, το κόμμα διατηρεί 23 από τις συνολικά 349 έδρες του Κοινοβουλίου της Σουηδίας, ενώ είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού κόμματος.

## Έδρες σε κοινοβούλια

## Παραπομπές


## Εξωτερικοί σύνδεσμοι
* 

Κατηγορία:Σουηδικά πολιτικά κόμματα
Κατηγορία:Φιλελεύθερα κόμματα στη Σουηδία
Τσιμπόνα Ζάγκρεμπ

Η **ΚΚ Τσιμπόνα** (κροατικά: *KK Cibona*) είναι κροατικός επαγγελματικός σύλλογος μπάσκετ με έδρα το Ζάγκρεμπ της Κροατίας. Η ομάδα καλαθοσφαίρισης ανδρών μετέχει στην Κροατική Α-1 Λίγκα (Πρωτάθλημα Κροατίας) και την Αδριατική Λίγκα.

## Ιστορία
Η ιστορία της ομάδας ξεκινά στα τέλη φθινοπώρου του 1945 όταν ιδρύθηκε ο Αθλητικός Όμιλος Σλόμποντα (Ελευθερία) από τραπεζικούς υπαλλήλους, τεχνίτες, εμπόρους και λογιστές. Στις 24 Απριλίου 1946, χάρις στον ένθερμο φίλο του μπάσκετ Μπράνιμιρ Βόλφερ και τους φίλους του Λιούμπο Πρόζεν και Γιόζο Μίλος, συστάθηκε το τμήμα μπάσκετ του ομίλου της Σλόμποντα, πρόγονος της σημερινής Τσιμπόνα. Το πρώτο ματς ήταν εναντίον της τοπικής Σλάβια στις 7 Μαΐου 1946. Το Νοέμβριο 1946 η ομάδα συγχωνεύτηκε με τις Τεκστιλάκ, Αματέρ και Γκράφιτσαρ, σχηματίζοντας τον Αθλητικό Όμιλο Ζάγκρεμπ. Στα τέλη του 1948 η ομάδα ήταν γνωστή ως Βίχορ (Ανεμοστρόβιλος) και το 1949 ως Πόλετ. Τελικώς, τον Ιούνιο του 1950, η ομάδα μετονομάστηκε ως Λοκομοτίβα και με αυτό το όνομα συνέχισε για τα επόμενα 25 χρόνια. Η Λοκομοτίβα αγωνίστηκε στην Α' Κατηγορία της Γιουγκοσλαβίας από το 1951, με μόνο δύο χρονιές (1952 και 1960) στη Β' Κατηγορία. Το Νοέμβριο του 1975, η ομάδα μπάσκετ της Λοκομοτίβα αποσχίστηκε από τον Αθλητικό Όμιλο Λοκομοτίβα και περιήλθε υπό τον άμεσο έλεγχο των δημοτικών αρχών του Ζάγκρεμπ. 

Πολιτικοί όπως ο Σλάβκο Σάιμπερ άσκησαν μεγάλη επιρροή στο κλαμπ εκείνη την περίοδο και άρχισαν να αναζητούν οικονομική βοήθεια για την ομάδα. Στα πλαίσια αυτά, κύριοι σπόνσορες της ομάδας έγιναν τέσσερις μεγάλες εταιρείες της βιομηχανίας τροφίμων (όλες υπό κρατικό έλεγχο εκείνη την εποχή): Κρας, Φρανκ, Μπαντέλ και Βότσε. Η ομάδα τότε πήρε το σημερινό της όνομα, Τσιμπόνα, από το λατινικό *cibus bonus*, που μεταφράζεται ως καλό φαγητό.

## Αγωνιστικές έδρες
*Ανοικτό γήπεδο μπάσκετ της οδού Κρανιτσεβίτσεβα (1946–1947)
*Ανοικτό γήπεδο μπάσκετ Τούσκανατς (1947–1969)
*Αθλητικό γήπεδο Κούτιγια Σίμπιτσα (1969–1987)
*Γήπεδο Μπάσκετ Ντράζεν Πέτροβιτς (1987–present)

## Τίτλοι

### Εγχώριοι

* **[[Πρωτάθλημα καλαθοσφαίρισης Κροατίας|Πρωτάθλημα Κροατίας]] (20):**

1991–92, 1992–93, 1993–94, 1994–95, 1995–96, 1996–97, 1997–98, 1998–99, 1999–00, 2000–01, 2001–02, 2003–04, 2005–06, 2006–07, 2008–09, 2009–10, 2011–12, 2012–13, 2018–19, 2022–23

* **Κύπελλο Κροατίας (9):**

1994–95, 1995–96, 1998–99, 2000–01, 2001–02, 2008–09, 2012–13, 2021–22, 2022–23

* **Πρωτάθλημα Γιουγκοσλαβίας (3):**

1981–82, 1983–84, 1984–85

* **Κύπελλο Γιουγκοσλαβίας (8):**

1968–69, 1979–80, 1980–81, 1981–82, 1982–83, 1984–85, 1985–86, 1987–88

### Διεθνείς

* **[[Ευρωλίγκα ανδρών|Ευρωλίγκα]] (2):**

1984–85, 1985–86

* **[[Κύπελλο Σαπόρτα]] (2):**

1981–82, 1986–87

* **[[Κύπελλο Κόρατς]] (1):**

1971–1972

* **[[Αδριατική Λίγκα]] (1):**

2013-14

* **[[Διηπειρωτικό Κύπελλο (καλαθοσφαίριση)|Διηπειρωτικό Κύπελλο]] (3):**

1985, 1986, 1987

* **Ευρωπαϊκό Σούπερ Καπ (1):**

1987

## Παραπομπές


## Εξωτερικοί σύνδεσμοι
* 

Κατηγορία:Κροατικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Κατηγορία:Ζάγκρεμπ
Κατηγορία:Σύλλογοι της Ευρωλίγκα ανδρών
Εθνική Ισραήλ (ποδόσφαιρο ανδρών)

Η **εθνική ομάδα ποδοσφαίρου του Ισραήλ** αντιπροσωπεύει το Ισραήλ στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Ισραήλ (IFA).

## Ιστορία
Το ποδόσφαιρο στο Ισραήλ είχε παλιά και πλούσια παράδοση. Το παιχνίδι είχε αρχικά εισαχθεί, στην περιοχή του σημερινού Ισραήλ, την περίοδο της Οθωμανικής αυτοκρατορίας. Το πρώτο παιχνίδι που αγωνίστηκε ήταν ενάντια στην Αίγυπτο όπου ηττήθηκε με 7-1. Αυτή και η ήττα ενάντια στη Γερμανία το 2002 ήταν οι μεγαλύτερες ήττες της. Η πιο μεγάλη νίκη ήταν το 9-0 εναντίον της Κινεζικής Ταϊπέι.

## Στάδια
Στο παρελθόν το στάδιο της ομάδας ήταν στο Ραμάτ Γκαν, με χωρητικότητά 41.583 θεατές. Στο Ραμάτ Γκαν διεξήχθησαν αγώνες της Χώρας στα διεθνή κύπελλα αλλά και οι αγώνες της Μακάμπι Τελ Αβίβ και της Μακάμπι Χάιφα στο Τσάμπιονς Λιγκ τις χρονιές 2004-05 και 2009-10 αντίστοιχα.

Από το 2014, η εθνική ομάδα ποδοσφαίρου του Ισραήλ χρησιμοποιεί δύο έδρες, το Στάδιο Σάμι Οφέρ στη Χάιφα και το Στάδιο Τέντι στην Ιερουσαλήμ.

## Ιστορία στα κύπελλα

Παγκόσμιο κύπελλο ποδοσφαίρου

## Παραπομπές


## Εξωτερικοί σύνδεσμοι
*
ΚΚ Ζάνταρ

Η **Ζάνταρ** (κροατικά: *KK Zadar*) είναι κροατική επαγγελματική ομάδα μπάσκετ από την πόλη Ζάνταρ. Η πόλη Ζάνταρ είναι το λίκνο του κροατικού μπάσκετ, το οποίο γεννήθηκε εκεί το 1930. Η Ζάνταρ είναι ομάδα-θρύλος στην Κροατία. Είναι επίσης γνωστή για το ιδιαίτερα φανατικό κοινό της, τους Τορνέιντο (τυφώνας). 

## Ιστορία

### Πρώτα χρόνια
Η πρώτη μπάλα μπάσκετ και οι κανόνες του παιχνιδιού έφτασαν στην Κροατία (τότε τμήμα της Αυστροουγγαρίας) από Ιταλούς στρατιώτες που βρέθηκαν στο Ζάνταρ ως δυνάμεις κατοχής κατά τον Α' Παγκόσμιο Πόλεμο. Το 1945, μετά το Β' Παγκόσμιο Πόλεμο, ιδρύθηκε η FD (Εφ Ντε) Ζάνταρ (Fiskulturno Društvo Zadar, δηλ. σύλλογος φυσικής αγωγής και πολιτισμού του Ζάνταρ). Λίγο αργότερα, το τμήμα μπάσκετ του συλλόγου έγινε ανεξάρτητο από το σύλλογο, αποτελώντας την ΚΚ Ζάνταρ. Το 1949, η Ζάνταρ εντάχθηκε στην πρώτη κατηγορία του γιουγκοσλαβικού μπάσκετ, παραμένοντας εκεί ώς τη διάλυση της Γιουγκοσλαβίας το 1990.

### 1960-1970
Στις 28 Νοεμβρίου 1964, ο θρυλικός Κρέζιμιρ Τσόσιτς έπαιξε το πρώτο του παιχνίδι με τη Ζάνταρ, σε ηλικία μόλις 16 ετών. Το 1965 η Ζάνταρ κέρδισε το πρωτάθλημα Γιουγκοσλαβίας. Το 1967 και 1968 επανέλαβε την επιτυχία της, με τον Τσόσιτς να πετυχαίνει στο πρωτάθλημα του '68 πολύ συχνά ακόμα και 60 πόντους στα παιχνίδια. Το 1968 χτίστηκε το νέο γήπεδο της ομάδας, *Γιάζινε*, μέσα σε μόλις 70 ημέρες. Το 1966, η Ζάνταρ έπαιξε στο φάιναλ φορ του Κυπέλλου Πρωταθλητριών (σημερινή Ευρωλίγκα), όπου και κατέλαβε την 3η θέση. Το 1968, ο μεγάλος της αστέρας Τσόσιτς, έφυγε στις Η.Π.Α., για να παίξει μπάσκετ στο Πανεπιστήμιο Μπρίγκαμ Γιανγκ από το 1971 έως το 1973.

## Παραπομπές


## Εξωτερικοί σύνδεσμοι

* 

Κατηγορία:Κροατικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1945
Κατηγορία:Ιδρύσεις ομάδων καλαθοσφαίρισης το 1945
Ζανταρ
Σουηδοί Δημοκράτες

Οι **Σουηδοί Δημοκράτες** (σουηδ. *Sverigedemokraterna*) είναι ένα εθνικιστικό σουηδικό πολιτικό κόμμα. Αρχηγός του κόμματος είναι από το 2005 ο Τζίμι Άκεσον, με γραμματέα και αρχηγό της κοινοβουλευτικής ομάδας τον Ματίας Κάρλσον.

Το κόμμα χαρακτηρίζεται γενικά ως ακροδεξιό. Επίσης, το κόμμα αυτοπροσδιορίζεται ως κοινωνικό συντηρητικό, ενώ κατηγορείται και για λαϊκιστική προσέγγιση.

Στις αρχές του 2011, το κόμμα είχε 5.846 μέλη. Στις εκλογές του 2010, το κόμμα ξεπέρασε για πρώτη φορά το όριο του 4% για την είσοδό στο Κοινοβούλιο της Σουηδίας, κερδίζοντας το 5,7% των ψήφων και 20 έδρες. Η αύξηση της δημοτικότητάς του έχει συγκριθεί από ξένα μέσα με παρόμοια αντιμεταναστευτικά κινήματα στην Ευρώπη.

## Παραπομπές


## Εξωτερικοί σύνδεσμοι
* 

Κατηγορία:Σουηδικά πολιτικά κόμματα
Κατηγορία:Ευρωσκεπτικιστικά κόμματα
Κατηγορία:Εθνικιστικά κόμματα
Άνσελμ Φόιερμπαχ

Ο **Άνσελμ Φόιερμπαχ** (γερμ. Anselm Feuerbach), 1829 Σπάιερ (Speyer) 1880 Βενετία θεωρείται κορυφαίος ζωγράφος του νεοκλασικισμούτου 19ου αι.
## Βιογραφία

Γιος της γνωστής αρχαιολόγου Ιωσηφίνας Άνσελμ Φόιερμπαχ (Joseph Anselm Feuerbach) και ο εγγονός του νομικού  Γιόχαν Άνσελμ Φόιερμπαχ, αφού πέρασε από τις Σχολές Καλών Τεχνών του Ντίσελντορφ και του Μονάχου, πήγε στην Αμβέρσα και στη συνέχεια στο Παρίσι, όπου επωφελήθηκε από τη διδασκαλία του Τομά Κουτύρ (Couture), και παρήγαγε το πρώτο αριστούργημα του, Hafiz (γνώστης του κορανίου) στην Κρήνη το 1852. Στη συνέχεια εργάστηκε στην Καρλσρούη  και στη Βενετία, όπου συνέπεσε στην περίοδο της μεγαλύτερης ακμής της σχολής colourists.  Το 1873, εξελέγη καθηγητής στο Βιέννη, αλλά απογοητευμένος με την υποδοχή για το σχεδιασμό του *πτώση των Τιτάνων*  πήγε να ζήσει στη Βενετία, όπου και απεβίωσε το 1880. Μετά τον θάνατό του, ο Μπραμς στη Νανά συμπεριέλαβε ένα κομμάτι για χορωδία και ορχήστρα, στη μνήμη του.

## Επιλογή έργων


File:1861_Feuerbach_Nanna_anagoria.JPG|*Νανά*, 1861, Βερολίνο, Άλτε Νατσιονάλγκαλερί  
File:Feuerbach_Iphigenie1.jpg|*Ιφιγένεια, 1*, 1862, Ντάρμσταντ, Hessisches Landesmuseum  
File:Anselm_Feuerbach_-_Miriam_-_WGA07870.jpg|*Μύριαμ*, 1862, Βερολίνο, Άλτε Νατσιονάλγκαλερί  
File:1867_Feuerbach_Zwei_Frauen_in_einer_Landschaft_anagoria.JPG|*Δυο γυναίκες στην εξοχή*, 1867, Βερολίνο, Άλτε Νατσιονάλγκαλερί
File:Anselm_Feuerbach_-_Ricordo_da_Tivoli_-_WGA07876.jpg|*Ricordo di Tivoli * (Ανάμνηση του Τίβολι), 1867, Βερολίνο, Άλτε Νατσιονάλγκαλερί 
File:Anselm_Feuerbach_-_Frühlingsbild.jpg|*Ανοιξιάτικη εικόνα*, 1868, Βερολίνο, Άλτε Νατσιονάλγκαλερί 
File:Anselm_Feuerbach_-_Medea_-_WGA07869.jpg|*Μήδεια*, 1870, Μόναχο, Νέα Πινακοθήκη
File:Anselm_Feuerbach_-_Iphigenie2_-_1871_-_Staatsgalerie_Stuttgart.jpg|*Ιφιγένεια, 2*, 1871, Στουτγκάρδη, Staatsgalerie  
File:Anselm_Feuerbach,_Selbstbildnis,_1873.jpg|*Αυτοπροσωπογραφία*, 1873, Βερολίνο, Άλτε Νατσιονάλγκαλερί
File:1874_Feuerbach_Gastmahl_Platon_anagoria.JPG|*Το Συμπόσιο του Πλάτωνα*, 1874, Βερολίνο, Άλτε Νατσιονάλγκαλερί


## Παραπομπές


## Πηγές
* Encyclopedia Americana
* Artcyclopedia

## Εξωτερικοί σύνδεσμοι

*Κορίτσι με ένα νεκρό πουλί
*Ο θάνατος του ποιητή Pietro Aretino
* Σύνδεσμοι για τα έργα

Κατηγορία:Γερμανοί ζωγράφοι
Κατηγορία:Νεοκλασικοί ζωγράφοι
Κατηγορία:Προσωπογράφοι
Ερβέ Α΄ του Λεόν

Ο **Ερβέ Α΄ του Λεόν** (*Hervé Ier de Léon*, ... – 21 Ιουλίου 1203) ήταν ηγεμόνας του Λεόν, ο ιδρυτής του κλάδου της οικογένειας του Λεόν, από τον οποίο ιδρύθηκε η ηγεμονία του Λεόν.

## Βιογραφικά στοιχεία
Ήταν ο δεύτερος και νεότερος γιος του Γκιομάρκ Δ΄ του Λέον, υποκόμη του Λεόν.

Με τον θάνατο του πατέρα του στις 27 Σεπτεμβρίου 1179, ο δούκας Γοδεφρείδος Β΄ της Βρετάνης, κυρίευσε την *châtellenie* (έτσι ονομαζόταν η μικρότερη διοικητική περιφέρεια κατά τον Μεσαίωνα) του Λαμέρ-Μορλαί, την οποία περιέλαβε στα εδάφη του Δουκάτου του. Στη συνέχεια, και με στόχο να αποδυναμώσει τον Οίκο του Λεόν, αποφάσισε να μοιράσει τα εδάφη του, δίνοντας στον Ερβέ το Νταουντούρ και το Λαντερνώ, καθώς και ένα φέουδο που είχε αποσπάσει από την *châtellenie* του Σαιν-Ρενάν, το οποίο ονομάστηκε στην συνέχεια «Υποκομητεία του Κόετ-Μέαλ». Στην ουσία, παρέδωσε στον Ερβέ τα φέουδα του Οίκου του Λεόν στην Κορνουάλη (τμήμα της χερσονήσου της Βρετάνης), δηλαδή των φέουδων του Νταουλά, του Κροζόν, του Πορζαί, του Κεμενέ-Εμποέ και του Πλουιέ. Ο Ερβέ και οι διάδοχοί του, ελάμβαναν έκτοτε, όπως οι πρόγονοί τους, τον τίτλο του «Υποκόμη του Λεόν».

Ο Ερβέ Α΄ πέθανε στις 21 Ιουλίου 1203. Απόγονός του ήταν ο Ερβέ Β΄ του Λεόν.

## Παραπομπές


### Βιβλιογραφία
* Patrick Kernévez et Frédéric Morvan *Généalogie des Hervé de Léon (vers 1180-1363)*. Bulletin de la Société archéologique du Finistère, 2002, p.&nbsp;279-312.

Κατηγορία:Γάλλοι ευγενείς
Κατηγορία:Φινιστέρ
Κατηγορία:Χώρα του Λεόν
Οδηγίες του Ρεχμιρέ

Οι **Οδηγίες του Ρεχμιρέ**, ή **Ο Διορισμός του Βεζίρη** ή **Κανονισμοί για τον Βεζίρη Ρεχμιρέ**, είναι ένα αρχαίο αιγυπτιακό κείμενο που χρονολογείται από την περίοδο του Νέου βασιλείου, το οποίο βρέθηκε στον τάφο του Ρεχμιρέ στις Θήβες. Περιγράφει το αξίωμα του βεζίρη, το διορισμό του, τα καθήκοντά του, τη θέση του στη διοίκηση και τις σχέσεις του με άλλους αξιωματούχος, και τον κώδικα συμπεριφοράς του αξιώματος.

Έχουν διασωθεί δύο αποσπασματικά αντίγραφά των *Οδηγιών του βεζίρη Ρεχμιρέ*, ένα στον τάφο του Ουσεραμέν (βασιλεία του Τούθμωσι Γ'), και ακόμα ένα στον τάφο του Αμενεμοπέ (βασιλεία του Αμένωφι Β'). Τα κύρια καθήκοντα του βεζίρη σύμφωνα με τις *Οδηγίες* σχετιζόταν  με όλους τους κύριους τομείς της διοίκησης: δικαστικό σύστημα, οικονομικά, πόλεμοι, εσωτερική διοίκηση, γεωργία, και εκτελεστική εξουσία. Στα κείμενα αυτά που διασώθηκαν σκιαγραφείται με λεπτομέρεια και ο κώδικας συμπεριφοράς του αξιώματος. Έτσι, ο βεζίρης θα έπρεπε  
* να ενεργεί σύμφωνα με το νόμο.
* να κρίνει και να δικάζει δίκαια, και να είναι αμερόληπτος.
* να μην δημιουργεί πελατειακές σχέσεις. 
* να μην ενεργεί ασύνετα και με ισχυρογνωμοσύνη.     
* να μην είναι αδιάφορος για τα προβλήματα αυτών που ζητάνε βοήθεια ή δικαιοσύνη.
* να είναι αυστηρός ή διαλλακτικός ανάλογα με την περίπτωση και τον νόμο.

Τα παρακάτω αποσπάσματα είναι από τις *Οδηγίες*:

## Παραπομπές
* M. Lichtheim, *Ancient Egyptian Literature*, Vol.2, University of California Press 1976, p.&nbsp;21-24
* J. H. Breasted, *Ancient Records of Egypt*, Part Two, Chicago 1906, §§ 665ff

*

Κατηγορία:Αρχαία αιγυπτιακή γραμματεία
Φέλιξ Ντζερζίνσκι

Ο **Φέλιξ Εντμούντοβιτς Ντζερζίνσκι** (πολωνικά: *Feliks Dzierżyński*, ρώσικα: Фе́ликс Эдму́ндович Дзержи́нский; 11 Σεπτεμβρίου 1877 - 20 Ιουλίου 1926) ήταν ηγετικό στέλεχος του πολωνικού και του ρωσικού επαναστατικού κινήματος.

Σε ηλικία 18 ετών έγινε μέλος του Σοσιαλδημοκρατικού Κόμματος της Λιθουανίας. Μετά την Οκτωβριανή Επανάσταση ανέλαβε να δημιουργήσει την Τσεκά, τη μυστική αστυνομία, με σκοπό να αντιμετωπιστούν αντεπαναστατικές ενέργειες και σαμποτάζ ενάντια στο Σοβιετικό σοσιαλιστικό κράτος. Από τον Φλεβάρη του 1924 επικεφαλής της Ανώτερης Επιτροπής Λαϊκής Οικονομίας (ВСНХ).
## Παραπομπές

## Εξωτερικοί σύνδεσμοι
*ΦΕΛΙΞ - ΝΤΖΙΕΡΖΙΝΣΚΙ, «ΔΗΜΟΚΡΑΤΗΣ», 20.07.1952, ΠΟΛΩΝΙΑ

Κατηγορία:Πολωνοί επαναστάτες
Κατηγορία:Πολωνοί κομμουνιστές
Κατηγορία:Ρώσοι επαναστάτες
Κατηγορία:Σοβιετικοί πολιτικοί
Κατηγορία:Πολωνοί άθεοι
Σούπερ Λίγκα Κ20 2010–11

Το Πρωτάθλημα Κ-20 της περιόδου 2010-11 διεξήχθη με τις ομάδες νέων των 16 ομάδων της Σουπερλίγκας ανδρών 2010-11

## Βαθμολογία

## Πηγές

*Επίσημος ιστότοπος SuperLeague 

Κατηγορία:Α΄ Εθνική ποδοσφαίρου Νέων
Κατηγορία:Εγχώρια ποδοσφαιρικά πρωταθλήματα 2010-2011
Ανταγωνισμός εξοπλισμών

Ο όρος **ανταγωνισμός εξοπλισμών** είναι στρατιωτικός όρος και αφορά τον ανταγωνισμό σε οπλικά συστήματα και μέσα.

Ο ανταγωνισμός εξοπλισμών ουσιαστικά αφορά εξοπλιστική διαδικασία μεταξύ αντιπάλων χωρών, δύο ή περισσοτέρων ή και μεταξύ αντιπάλων συνασπισμών χωρών, με απώτερο στόχο να μη βρεθούν σε μειονεκτική θέση μεταξύ τους σε περίπτωση σύρραξης. Υπό το καθεστώς  αυτό ο ανταγωνισμός του εμπλουτισμού των εκατέρωθεν οπλοστασίων καθίσταται συνεχής με αντίστοιχη συνεχή και υψηλή επιβάρυνση των εκατέρωθεν κρατικών προϋπολογισμών για τη διατήρησή τους. 

Ενώ το θέμα φέρεται εκ πρώτης όψεως να αφορά εσωτερική υπόθεση του κάθε κράτους, στην ουσία πρόκειται για αντικείμενο έρευνας των διεθνών σχέσεων των χωρών και υπό αυτή την άποψη διέπεται από το Διεθνές Δίκαιο. Ο ανταγωνισμός εξοπλισμών μπορεί να πραγματοποιηθεί είτε ως "εσωτερικός", με εξοπλιστικά προγράμματα των ίδιων των κρατών, όπως π.χ. δημιουργία πολεμικών βιομηχανιών, ναυπηγείων κ.λπ., είτε ως "εξωτερικός", με εισαγωγές από άλλες χώρες. Επίσης μπορεί να εκδηλωθεί είτε ως "ενεργητικός", σε προσδοκία πρόκλησης πολέμου, είτε ως "παθητικός", εξ ανάγκης, στην αντιμετώπιση πιθανής πρόκλησης μετά τον επιχειρούμενο εξοπλισμό άλλης ή άλλων χωρών.

Οι μεγαλύτεροι σε  έκταση ανταγωνισμοί εξοπλισμών που σημειώθηκαν ήταν τόσο των συμμάχων χωρών κατά του Άξονα στον Β΄ Παγκόσμιο Πόλεμο όσο κατά πολύ περισσότερο μετά τον πόλεμο, στην περίοδο του ψυχρού πολέμου μεταξύ των λεγομένων ανατολικού και δυτικού συνασπισμών χωρών, ή μεταξύ χωρών του Συμφώνου της Βαρσοβίας και Βορειοατλαντικού Συμφώνου. Μεγαλύτεροι ανταγωνισμοί μεταξύ χωρών μελών ιδίου αμυντικού συνασπισμού των τελευταίων δεκαετιών ήταν μεταξύ Ινδίας - Πακιστάν (υπό το ΣΕΑΤΟ) και Ελλάδας - Τουρκίας (υπό το ΝΑΤΟ) επί των οποίων οι αμυντικές δαπάνες υπήρξαν ιδιαίτερα υψηλές.

## Πηγές
* "Εγκυκλοπαίδεια Πάπυρος Larousse Britannica" τομ.9ος, σελ.327.
* "The Military Balance 1986-1987" Εκδ. Διεθνές Ινστιτούτο Στρατηγικών Μελετών - Λονδίνο 1986 (Αύγουστος), σελ. 69.

Κατηγορία:Διεθνείς σχέσεις
Κατηγορία:Ψυχρός Πόλεμος
Κατηγορία:Πόλεμος
Ισθμία Κορινθίας

Η **Ισθμία** είναι μεγάλο χωριό της Πελοποννήσου στην Περιφερειακή Ενότητα Κορινθίας.

## Γεωγραφικά - ιστορικά στοιχεία
Η Ισθμία, γνωστή και ως «**τα Ίσθμια**», βρίσκεται στα παράλια του Σαρωνικού κόλπου και την ανατολική είσοδο του Ισθμού της Κορίνθου. Κτίστηκε μετά την αποπεράτωση της διώρυγας και αναφέρεται επίσημα το 1889 στο ΦΕΚ 251Α - 04/10/1889 να προσαρτάται στον τότε δήμο Περαχώρας. Το 1912  με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τον Άγιο Χαράλαμπο, τον Κάβο, την Κυρά Βρύση, το Παλαιό Καλαμάκι και τον Παράδεισο αποτελούν την κοινότητα Ισθμίας που υπάγεται στη δημοτική ενότητα Λουτρακίου - Πέραχώρας του Δήμου Λουτρακίου - Πέραχώρας - Αγίων Θεοδώρων και σύμφωνα με την απογραφή 2011 έχει πληθυσμό 1.134 κατοίκους

## Συλλογή εικόνων

Ι.Ν Αγ. Νικολάου (Ισθμία).jpg|Ι.Ν. Αγίου Νικολάου
Λιμεναρχείο Ισθμίων.jpg|Πύργος ελέγχου του Λιμεναρχείο Ισθμού
Μνημείο των εργατών που κατασκεύασαν την διώρυγα.jpg|Μνημείο των εργατών που κατασκεύασαν την διώρυγα
Ανατολικός είσοδος Διώρυγου της Κορίνθου.jpg|Ανατολική είσοδος Διώρυγου της Κορίνθου


## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Σουλεϊμάν Καμαρά

Ο **Σουλεϊμάν Καμαρά** είναι διεθνής Σενεγαλέζος ποδοσφαιριστής, γεννημένος στις 22 Δεκεμβρίου 1982 στο Ντακάρ.

Αγωνιζόμενος στην θέση του επιθετικού, ξεκίνησε την επαγγελματική του καριέρα από την ΑΣ Μονακό το 2001. Έπειτα από δυόμισι σεζόν στους Μονεγάσκους και μία κατάκτηση του Λιγκ Καπ, παραχωρήθηκε υπό την μορφή δανεικού μέχρι το τέλος της σεζόν 2004 στην ΑΑ Γκανγκάμπ, όπου δεν θα καταφέρει να πείσει για την αξία του τους διοικούντες τον σύλλογο της Βρετάνης. Έπειτα από ακόμη μια σεζόν ως αναπληρωματικός στην ΑΣ Μονακό, αποφάσισε να αποχωρήσει με προορισμό την ΟΖΚ Νις. Έχοντας πετύχει μόλις ένα τέρμα σε δύο σεζόν παρουσίας στην ομάδα, οι διοικούντες την Νις τον παραχώρησαν ως δανεικό στην Μονπελιέ ΣΚ, η οποία αγωνιζόταν το 2007 στην Λιγκ 2. Πείθοντας με την απόδοσή του στη νέα του ομάδα, υπέγραψε οριστικά στην Μονπελιέ ΣΚ με την οποία επέστρεψε στην Λιγκ 1 το 2009.

Ο Σουλεϊμάν Καμαρά έχει έναν αξιοσέβαστο αριθμό διακρίσεων στο ενεργητικό του, καθώς κατέκτησε το Λιγκ Καπ το 2003 και τερμάτισε δευτεραθλητής Γαλλίας την ίδια χρονιά. Στη συνέχεια, το 2011, έφτασε για ακόμη μια φορά ως τον τελικό του Λιγκ Καπ, κι έπειτα το 2012, κατέκτησε τον τίτλο του πρωταθλητή Γαλλίας.

## Τίτλοι
* Γαλλικό πρωτάθλημα ποδοσφαίρου ανδρών 2011-12 με την Μονπελιέ

## Παραπομπές


## Εξωτερικοί Σύνδεσμοι
Προφίλ του Σουλεϊμάν Καμαρά στο National-Football-Teams.com

Κατηγορία:Σενεγαλέζοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Μονπελιέ ΕΣΚ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Αν Αβάν ντε Γκανγκάμπ
Πανελλήνιο πρωτάθλημα ανώμαλου δρόμου ανδρών 1938

Tο **[[Πανελλήνιο πρωτάθλημα ανώμαλου δρόμου ανδρών]] του 1938** διεξήχθη στην Αθήνα με διοργανωτή στον ΣΕΓΑΣ στις 6 Μαρτίου. Νικητής σύλλογος αναδείχθηκε ο **[[Παναθηναϊκός Α.Ο.]]**

## Χρονικό

### Περιφερειακός και συλλογικοί αγώνες Αττικής

Κατά τους δύο πρώτους μήνες του έτους τελέστηκαν οι περιφερειακοί αγώνες ανωμάλου δρόμου σε όλη την Ελλάδα καθώς και διάφοροι συλλογικοί, στους οποίους υπήρξε μεγάλη συμμετοχή δρομέων. Στους σημαντικότερους από αυτούς νικητές αναδείχθηκαν:
* **Αγώνας Πανιωνίου Γ.Σ.**: Κώστας Αρβανίτης (Παναθηναϊκός Α.Ο.)
** Ο αγώνας αυτός διεξήχθη στις 16 Ιανουαρίου 1938 σε απόσταση 5.500μ στη διαδρομή: Νέα Σμύρνη-Παναθηναϊκό Στάδιο. Η εκκίνηση δόθηκε από τη θέση που είχε προγραμματιστεί να ανεγερθεί το Στάδιο Νέας Σμύρνης και οι αθλητές αφού διέτρεξαν τους δρόμους της συνοικίας κατευθύνθηκαν προς το Στάδιο μέσω των λεωφόρων Συγγρού, Αμαλίας και Όλγας. Μετείχαν περίπου 100 δρομείς μέλη σωματείων και 120 περίπου ανεξάρτητοι.
* **Αγώνας Αθηναϊκού Α.Σ.**: Χρήστος Βαρτζάκης (Πειραϊκός Σύνδεσμος)
** Ο αγώνας αυτός διεξήχθη στις 25 Ιανουαρίου 1938 σε απόσταση 5.000μ στο λόφο του Αρδηττού. Μετείχαν δρομείς από έξι σωματεία και για το νικητή σύλλογο είχε αθλοθετηθεί τριετές επαμειβόμενο κύπελλο.
* **Περιφερειακός Αττικής**: Ν. Νίτσας (Εθνικός Γ.Σ.)
** Ο αγώνας διεξήχθη στις 20 Φεβρουαρίου 1938 σε απόσταση 7.205μ με συμμετοχή 70 δρομέων. Η διοργάνωσή του ανατέθηκε στον Πανιώνιο, ο οποίος διάμορφωσε τη διαδρομή στη Ν. Σμύρνη με αφετηρία και τέρμα το υπό διαμόρφωση Στάδιο Νέας Σμύρνης και πορεία μέσω των οδών: Κοτυκίου, Βενιζέλου, πλατεία Νέας Σμύρνης, 25ης Μαρτίου, Ευαγγελική Σχολή, κινηματογράφος "Γκλόρια", Κωνσταντινουπόλεως, Εφέσσου, Εθνική Στέγη Ν. Σμύρνης, Αρτάκης, δρόμος προς νεκροταφείο Π. Φαλήρου, κτήμα Παπαστράτου, γυμναστήριο Πανιωνίου. Για το νικητή αθλοθετήθηκε κύπελλο από τον Γ. Γεωργιάδη.

### Ο πανελλλήνιος αγώνας

Ο πανελλήνιος ανώμαλος διεξήχθη στην περιοχή Ελληνορώσων με σημείο εκκίνησης το γυμναστήριο της Στρατιωτικής Σχολής Γυμναστικής. Σύμφωνα με την προκήρυξη το μήκος της διαδρομής ήταν 9.000μ, κάτι που προξενεί απορία, αφού τα προηγούμενα χρόνια ο πανελλήνιος ανώμαλος διεξαγόταν σε διαδρομή 10χλμ.

Στον πανελλήνιο ανώμαλο μετείχαν αθλητές από όλα τα σωματεία του κέντρου και πολλοί από επαρχιακά (Ρέθυμνο, Θεσσαλονίκη, Πάτρα, Χαλκίδα, Αλμυρός Βόλου), συνολικά πάνω από 12 σύλλογοι: Πειραϊκός Σύνδεσμος, ΑΕΚ, Πανελλήνιος Γ.Σ., Εθνικός Γ.Σ., Παναθηναϊκός Α.Ο., Α.Ο. Παλαιό Φάληρο, Πανιώνιος, ΑΕ Χαλκίδας, Παναχαϊκή, Γ.Σ. Αλμυρού, Ηρακλής Θεσσαλονίκης, Ρέθυμνο κ.ά.

Νικητής αναδείχθηκε ο Αθανάσιος Ραγάζος του Γ.Σ. Αλμυρού Βόλου, ενώ στον ομαδικό αγώνα επικράτησε ο Παναθηναϊκός.

### Αποτελέσματα

#### Αγώνας Β' κατηγορίας

## Πηγές
* Εφημερίδα "Αθλητικός Κόσμος" 2 ως 7/3/1938 (ψηφ. σελίδες 131 κ.επόμ.)
* Εφημερίδα "Έθνος", 8/3/1938 σελίδα 6.

Κατηγορία:Στίβος το 1938
Ανδρων
Κατηγορία:Διοργανώσεις στίβου στην Αθήνα
Εθνικόν Κομιτάτον

Το **Εθνικόν Κομιτάτον** υπήρξε ελληνική πολιτική παράταξη, που προέκυψε κατά την περίοδο της Εθνοσυνέλευσης του 1862. Ιδρύθηκε και διευθύνθηκε σε όλη την ιστορική του πορεία από τον Επαμεινώνδα Δεληγιώργη, ηγέτη της νεολαίας που αγωνιζόταν κατά του Όθωνα. Η προσωποπαγής αυτή ομάδα ιδρύθηκε πιθανότατα το 1863 και μεταλλάχθηκε σε «Κόμμα Δεληγιώργη» το 1866. Δεν επιβίωσε μετά το θάνατο του αρχηγού της (1879).

[μικρογραφία|125px|δεξιά|Ο [Επαμεινώνδας Δεληγεώργης διετέλεσε 7 φορές πρωθυπουργός της Ελλάδας.]]

## Πολιτικές εξαγγελίες
Η ομάδα του Εθνικού Κομιτάτου, που μπορεί να χαρακτηριστεί ως κόμμα με το σημερινό περιεχόμενο του όρου, υποστήριζε την ανάπτυξη του κοινοβουλευτισμού, τον εκσυγχρονισμό της χώρας και την επακόλουθη οικονομική ανάπτυξη. Επεδίωκε μεταρρυθμίσεις στη διοίκηση και στο στρατό, αλλά στόχευε και σε πολιτισμική εξάπλωση στην Οθωμανική αυτοκρατορία. Μέσα στην παράταξη παρεισέφρησαν και πολλά επαναστατικά στοιχεία. Χαρακτηριστικό είναι το σύνθημα της εφημερίδας του Κομιτάτου, «Το Μέλλον της Ανατολής»: *Επανάστασις άνευ αίματος, είναι μάχη άνευ νεκρών, μουσική άνευ αρμονίας*.

## Δείτε επίσης
* Επαμεινώνδας Δεληγεώργης

## Πηγές
* Σχολικό εγχειρίδιο Ιστορίας Θεωρητικής Κατεύθυνσης Γ΄ Λυκείου «Θέματα Νεοελληνικής Ιστορίας», Ο.Ε.Δ.Β.

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:Πολιτική ιστορία της Ελλάδας
Φράγμα των Τριών Φαραγγιών

Το **Φράγμα των Τριών Φαραγγιών** είναι ένα υδροηλεκτρικό φράγμα στον ποταμό Γιανγκτσέ, κοντά στην πόλη Σαντουπίνγκ, στην επαρχία Χουμπέι της Κίνας. Το φράγμα των τριών φαραγγιών είναι ο μεγαλύτερος σταθμός παραγωγής ενέργειας όσον αφορά τις εγκατεστημένες μονάδες (22.500 μεγαβάτ) και δεύτερος όσον αφορά την ετήσια παραγωγή ενέργειας μετά το φράγμα Ιταϊπού (ακριβώς στο σύνορο Βραζιλίας και Παραγουάης). Το φράγμα έχει ύψος 180 μέτρα και μήκος 2.335 μέτρα.

Με την εξαίρεση του ανυψωτή σκαφών, το φράγμα ήταν ολοκληρωμένο και πλήρως λειτουργικό στις 4 Ιουλίου 2012, όταν η τελευταία από τις κύριες τουρμπίνες άρχισε την παραγωγή ενέργειας. Κάθε μία από αυτές τις τουρμπίνες παράγει 700 μεγαβάτ. Το φράγμα περιλαμβάνει συνολικά 32 κύριες τουρμπίνες, μαζί με δύο μικρότερες για την τροφοδότηση του σταθμού αυτού καθαυτού. Το σώμα του φράγματος ολοκληρώθηκε το 2006, ενώ η κατασκευή του είχε αρχίσει στις 14 Δεκεμβρίου 1994. 

Πέρα από την παραγωγή ηλεκτρικής ενέργειας, το φράγμα έχει σκοπό να κάνει τον ποταμό πιο πλωτό και να περιορίσει τις πλημμύρες, οι οποίες μόνο κατά τη διάρκεια του 20ού αιώνα ήταν υπεύθυνες για το θάνατο συνολικά ενός εκατομμυρίου ανθρώπων. Η κινεζική κυβέρνηση θεωρεί το φράγμα ως ιστορική πολιτική, μηχανική και οικονομική επιτυχία, με σύγχρονης τεχνολογίας τουρμπίνες και ένα σημαντικό βήμα για την μείωση της παραγωγής των αερίων του θερμοκηπίου. Το φράγμα, όμως, προκάλεσε την βύθιση αρχαιολογικών και πολιτιστικών μνημείων, την απομάκρυνση 1,3 εκατομμυρίων ανθρώπων από τις εστίες τους και οικολογικές αλλαγές, συμπεριλαμβανομένου του υψηλότερου κινδύνου κατολισθήσεων.

## Παραπομπές



Τριων Φαραγγιων
Κατηγορία:Υδροηλεκτρικά φράγματα
Δομοστοιχειωτή μορφή

Στα μαθηματικά μια **δομοστοιχειωτή μορφή** (modular form) είναι μια μιγαδική αναλυτική συνάρτηση ορισμένη στο άνω μιγαδικό ημιεπίπεδο η οποία ικανοποιεί κάποιες συγκεκριμένες συνθήκες.

Μια **δομοστοιχειωτή συνάρτηση** είναι μια δομοστοιχειωτή μορφή, χωρίς τη συνθήκη να είναι ολομορφική συνάρτηση στο άπειρο. Οι δομοστοιχειωτές συναρτήσεις είναι μερομορφικές στο άπειρο.

Η σύνδεση των δομοστοιχειωτών μορφών με τις ελλειπτικές καμπύλες οδήγησε στην απόδειξη σημαντικών εικασιών της θεωρίας αριθμών, ανάμεσά τους και το τελευταίο θεώρημα του Φερμά.

Η θεωρία των δομοστοιχειωτών μορφών είναι κλάδος της μιγαδικής ανάλυσης και βρίσκει κυρίως εφαρμογές στη θεωρία αριθμών. Αποτελεί ειδική περίπτωση της πιο γενικής θεωρίας των αυτομορφικών μορφών.

Η μελέτη τους ξεκινά στις αρχές 19ο αιώνα όπου Γερμανός μαθηματικό Φέλιξ Κλάιν μελέτησε τις ελλειπτικές συναρτήσεις. Ο όρος "δομοστοιχειωτή μορφή" αποδίδεται στον Χέκε.

## Βιβλιογραφία
*
* *Leads up to an overview of the proof of the [[:en:modularity theorem|modularity theorem]]*.
*. *Provides an introduction to modular forms from the point of view of representation theory*.
*
*
*
*. *Chapter VII provides an elementary introduction to the theory of modular forms*.
*
*Behold Modular Forms, the ‘Fifth Fundamental Operation’ of Math

## Διαβάστε επίσης
*Μάριος Μαγιολαδίτης, Modular forms of weight 1, Ινστιτούτο Πειραματικών Μαθηματικών, Πανεπιστήμιο του Ντούισμπουργκ-Έσσεν, 2006.

## Παραπομπές


Κατηγορία:Μαθηματικές συναρτήσεις
Κατηγορία:Μιγαδική ανάλυση
NC

Η συντομογραφία λατινικών χαρακτήρων **NC** ή **Nc** ή **nc**, μπορεί να αναφέρεται:

## Γεωγραφικοί προσδιορισμοί
*Στη Νέα Καληδονία, υπερπόντια κτήση της Γαλλίας, κατά ISO 3166-2
**Ως .nc, στον top-level domain κωδικό για τη Νέα Καληδονία στο διαδίκτυο.
*Στη Βόρεια Καρολίνα, πολιτεία των ΗΠΑ.
*Στο ψευδοκράτος Τουρκική Δημοκρατία της Βόρειας Κύπρου

## Άλλες χρήσεις
* Στο nC, (**nanocoulomb**), μονάδα μέτρησης που αντιστοιχεί σε 10-9 Κουλόμπ
* Στο Numerical Control ή αλλιώς **CNC**.
* Στον Ηλεκτρονόμο η επαφή **NC** (Normally Closed).
Χριστιανοδημοκράτες (Σουηδία)

Οι **Χριστιανοί Δημοκράτες** () είναι χριστιανοδημοκρατικό σουηδικό πολιτικό κόμμα. Το κόμμα ιδρύθηκε το 1964 και κέρδισε για πρώτη φορά έδρες σε κοινοβούλιο το 1985 σε κοινή κάθοδο με το Κόμμα Κέντρου και το 1991 κατεβαίνοντας αυτόνομα. Αρχηγός του κόμματος είναι από τις 3 Απριλίου 2004 ο Γκέραν Χέγκλουντ, διαδεχόμενος τον Αλφ Σβένσον, ο οποίος ήταν αρχηγός από το 1973. 

Τα τέσσερα βασικότερα ζητήματα που υπερασπίζεται το κόμμα είναι:
* Η βελτίωση της φροντίδας των γηραιότερων. 
* Η ελευθερία επιλογής για οικογένειες με παιδιά σχετικά με τη φροντίδα των παιδιών. 
* Η μείωση των ρυθμίσεων για τις εταιρίες. 
* Η μείωση των φόρων έτσι ώστε να υπάρχει ανάπτυξη και μείωση της ανεργίας. 

Οι Χριστιανοί Δημοκράτες συμμετέχουν στην κυβέρνηση συνεργασίας του Φρέντρικ Ράινφελντ μαζί με το Κόμμα Μετριοπαθών, το Κόμμα Κέντρου και το Φιλελεύθερο Λαϊκό Κόμμα.

## Έδρες σε κοινοβούλια

## Παραπομπές


## Εξωτερικοί σύνδεσμοι
*  
* 

Κατηγορία:Σουηδικά πολιτικά κόμματα
Κατηγορία:Χριστιανοδημοκρατικά κόμματα
Κατηγορία:Συντηρητικά κόμματα
Γαλοπούλα

Οι **γαλοπούλες** (επίσης *ινδόρνιθες*, *κούρκοι*, *διάνοι* και *γάλοι*) είναι πουλιά του γένους **Μελεαγρίς** (*Meleagris*). Το είδος Μ. gallopavo, γνωστό και ως άγρια γαλοπούλα είναι αυτόχθονο της Βόρειας Αμερικής και είναι το βαρύτερο μέλος των ορνιθόμορφων, με φυσιολογικό βάρος μέχρι 11 κιλά. Από αυτό το είδος προέρχεται η οικόσιτη γαλοπούλα, της οποίας η εξημέρωση έγινε πριν περίπου 2.000 χρόνια στο κεντρικό Μεξικό. Το άλλο υπάρχον είδος είναι η *Meleagris ocellata* (*Μελεαγρίς η οσελοτωτή*), η οποία ζει στη χερσόνησο Γιουκατάν, επίσης στο Μεξικό.

Οι γαλοπούλες ταξινομικά ανήκουν στην τάξη ορνιθόμορφα και την οικογένεια φασιανίδες. Τα αρσενικά και των δύο ειδών έχουν μια σαρκώδη προεξοχή που κρέμεται από την κορυφή του ράμφους τους, η οποία αποκαλείται λειρί. Είναι ανάμεσα στα μεγαλύτερα πτηνά της τάξης τους. Όπως και στα υπόλοιπα ορνιθόμορφα, τα αρσενικά είναι μεγαλύτερα και πιο πολύχρωμα από τα θηλυκά, εμφανίζουν δηλαδή σεξουαλικό διμορφισμό.


Αρχείο:Gall-dindi.jpg|Αρσενική άγρια γαλοπούλα.
Αρχείο:Wild turkey and juveniles.jpg|Θηλυκή άγρια γαλοπούλα με μικρά.
Αρχείο:Male north american turkey supersaturated.jpg|Αρσενική οικόσιτη γαλοπούλα.
Αρχείο:Meleagris ocellata1.jpg|Το είδος Meleagris ocellata (Μελεαγρίς η οσελοτωτή).
Αρχείο:Meleagris gallopavo MHNT.ZOO.2010.11.9.30.jpg|Αυγό άγριας γαλοπούλας.


## Παραπομπές


## Εξωτερικοί σύνδεσμοι
* 
* 

Κατηγορία:Φασιανίδες
Κατηγορία:Πανίδα της Βόρειας Αμερικής
Ευστάθιος Γαϊτανίδης

Ο **Ευστάθιος Δ. Γαϊτανίδης** είναι Έλληνας συγγραφεύς.

## Βιογραφικά στοιχεία
Γεννήθηκε το 1969 στο Άνω Ζερβοχώρι Ημαθίας. Τα γυμνασιακά του χρόνια τα πέρασε στη Νάουσα. Από το 1993 είναι υπάλληλος του Υπουργείου Δικαιοσύνης και ζει μόνιμα στη Λάρισα. Είναι παντρεμένος με την Ελένη και έχει δυο παιδιά, την Ολυμπία και τη Μαρία.

Η πρώτη του προσπάθεια έκδοσης έργου, γίνεται με τα *Διηγήματα μόνο για φίλους* Τον επόμενο χρόνο εκδίδεται το δεύτερο έργο του *Παρόντες και απόντες*, το οποίο λαμβάνει πολλές τιμητικές διακρίσεις, με σημαίνουσα τη βράβευσή του, με το Β' βραβείο μυθιστορήματος από την Πανελλήνια Ένωση Λογοτεχνών. Το ίδιο έτος έγινε τακτικό μέλος της Ένωσης Λογοτεχνών Βορείου Ελλάδος. Τον Οκτώβριο του 2009, έλαβε τιμητική διάκριση για διήγημά του και διακρίθηκε μαζί με άλλους λογοτέχνες, στον *2ο Λογοτεχνικό Διαγωνισμό Ποίησης και Διηγήματος* που διοργάνωσε ο Δήμος Βέροιας. Έργα του έχουν επίσης βραβευτεί ή λάβει τιμητικές διακρίσεις από διάφορους φορείς, όπως η Πνευματική Συντροφιά Λεμεσού της Κύπρου και ο Φιλολογικός Σύλλογος «Παρνασσός». κ.άλ. To 2018 διήγημά του, διακρίθηκε στον Διαγωνισμό Διηγήματος "Ιστορίες του τόπου μας", έναν διαγωνισμό υπό την αιγίδα του δήμου της ηρωικής πόλης Νάουσας.

Πολλά διηγήματά του και χρονογραφήματα, δημοσιεύτηκαν κατά καιρούς σε λογοτεχνικά περιοδικά, δικτυακούς τόπους και στις εφημερίδες *Μακεδονικά Νέα*, *Η Γνώμη* (καθημερινή εφημερίδα της Θράκης) , *Ελευθερία Λάρισας*. Εβδομαδιαία εφημερίδα Θεσσαλονίκης THESSNEWS

## Εργογραφία
* *Διηγήματα 2011 (Κεντρική Βιβλιοθήκη Λάρισας)*
* *Διηγήματα μόνο για φίλους* (εκδ. Ήρα Εκδοτική, Βόλος, 2012) 
* *Παρόντες και απόντες* (μυθιστόρημα, βραβευμένο από την Πανελλήνια Ένωση Λογοτεχνών, 2012)
* Όνειρα στο πέρασμα των χρόνων (μυθιστόρημα, εκδότης: Όστρια Βιβλίο, Αθήνα, 2013) 
* DREAMS AS THE YEARS PASS

Έργα του έχουν επίσης περιληφθεί σε διάφορες συλλογές, όπως *Μια ιστορία του 2011* (εκδόσεις Eyelands, 2012), *Summer Stories* (2012), *Οι μάγισσες της Θεσσαλίας* (Εκδόσεις iWrite, 2016), *Καπνός*, *Ποίηση και πεζογραφία λογοτεχνών Βορείου Ελλάδος* (Εκδόσεις Μέθεξις, 2015), *4 λεπτά* (Εκδόσεις Μολύβι 2016), *Κόκκινη κλωστή δεμένη στων παππούδων την ανέμη* (Εκδόσεις Ινφογνώμων, 2017) Νάουσα (ιστορίες του τόπου μας) Μάρτιος 2018  κ.άλ.

## Παραπομπές


Κατηγορία:Έλληνες συγγραφείς του 21ου αιώνα
Σούπερ Λίγκα Κ18 2008–09

Το πρωτάθλημα της Σούπερλιγκ για ηλικίες κάτω των 18 ετών της περιόδου 2008-09 ήταν το πρώτο στην ιστορία της διοργάνωσης. Συμμετείχαν οι ομάδες εφήβων των 16 ομάδων της Σούπερλιγκας ανδρών 2008-09. Οι ομάδες χωρίστηκαν σε 2 ομίλους, Νότιο και Βόρειο, με 9 και 7 ομάδες αντιστοίχα. Διεξήχθησαν 3 γύροι στο Νότιο όμιλο και 4 στο Βόρειο, ενώ η κάθε ομάδα έδωσε 24 αγώνες. Οι 2 πρώτες ομάδες κάθε ομίλου προκρίθηκαν στην τελική φάση που έγινε στο Καραϊσκάκι.

## Βαθμολογίες
### Νότιος όμιλος

### Βόρειος όμιλος

## Τελική Φάση
Στάδιο Γεώργιος Καραϊσκάκης
### Ημιτελικοί

|}

### Μεγάλος Τελικός

|}

### Εξωτερικοί σύνδεσμοι

*Αγωνιστικός απολογισμός 2008-2009 Επίσημος ιστότοπος Superleague Greece , σελίδες 46, 47

Κατηγορία:Α΄ Εθνική ποδοσφαίρου Εφήβων
Κατηγορία:Εγχώρια ποδοσφαιρικά πρωταθλήματα 2008-2009
2147 Χαράτζε

μικρογραφία|Η τροχιά του αστεροειδούς 2147 Χαράτζε
Ο **Χαράτζε (Kharadze)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του γεωργιανής καταγωγής Σοβιετικού αστρονόμου Ευγενίου Κιρίλοβιτς Χαράτζε (ევგენი ხარაძე, Евгений Кириллович Харадзе).

## Φυσικά χαρακτηριστικά
Η μέση διάμετρος του Χαράτζε εκτιμάται σε 28,99 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,0439 ± 0,0080.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαρατζε
2146 Στέντωρ

μικρογραφία|Η τροχιά του αστεροειδούς 2146 Στέντωρ
Ο **Στέντωρ (Stentor)** είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,606. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από τον Αχαιό πολεμιστή του Τρωικού Πολέμου Στέντορα.

Αξιοσημείωτη είναι και η μεγάλη κλίση της τροχιάς του ως προς την εκλειπτική, σχεδόν 34°.

## Φυσικά χαρακτηριστικά
Τα φυσικά χαρακτηριστικά του Στέντορα είναι άγνωστα.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Στεντωρ
Σούπερ Λίγκα Κ17 2010–11

Το πρωτάθλημα της Σούπερλιγκ για ηλικίες κάτω των 17 ετών της περιόδου 2010-11 ήταν το τρίτο στην ιστορία της διοργάνωσης. Συμμετείχαν οι ομάδες εφήβων των 16 ομάδων της Σούπερλιγκας ανδρών 2010-11. Οι ομάδες χωρίστηκαν σε 2 ομίλους, Νότιο και Βόρειο, με 8 ομάδες ο καθένας. Διεξήχθησαν 4 γύροι, ενώ η κάθε ομάδα έδωσε 28 αγώνες. Οι 2 πρώτες ομάδες κάθε ομίλου προκρίθηκαν στην τελική φάση που έγινε στην AEL FC Arena της Λάρισας.

## Βαθμολογίες

## Τελική φάση
Λάρισα, AEL FC Arena
### Ημιτελικοί
Παρασκευή 6 Μαΐου 2011

|}

### Τελικός
Κυριακή 8 Μαΐου 2011

|}

## Πηγές

*Επίσημος ιστότοπος SuperLeague 
*Τελική φάση, ΠΑΟ-ΠΑΟΚ 2-1 Ιστότοπος football-academies.gr
*Τελική φάση, ΟΣΦΠ-Ηρακλής 2-1  Ιστότοπος redplanet.gr
*Τελική φάση, ΟΣΦΠ-ΠΑΟ 5-2 Ιστότοπος prasinanea.gr

Κατηγορία:Α΄ Εθνική ποδοσφαίρου Εφήβων
Κατηγορία:Εγχώρια ποδοσφαιρικά πρωταθλήματα 2010-2011
2149 Σβαμπρανίγια

μικρογραφία|Η τροχιά του αστεροειδούς 2149 Σβαμπρανίγια
Η **Σβαμπρανίγια (Schwambraniya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη μυθική χώρα που περιγράφεται στο παιδικό μυθιστόρημα *«Το μαύρο βιβλίο και η Σβαμπρανίγια»* του Σοβιετικού συγγραφέα Λεβ Κασίλ.

## Φυσικά χαρακτηριστικά
Τα φυσικά χαρακτηριστικά της Σβαμπρανίγια είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σβαμπρανιγια
2150 Νυκτιμένη

Η **Νυκτιμένη (Nyctimene)** είναι ένας αστεροειδής που περιφέρεται κοντά στα εσώτατα όρια (προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1977 από τον Αμερικανό αστρονόμο Γουίλιαμ Λώρενς Σέμποκ, που παρατηρούσε από το Αστεροσκοπείο του Πάλομαρ, και πήρε το όνομά της από το ομώνυμο πρόσωπο της ελληνικής μυθολογίας, που διέπραξε αιμομιξία με τον πατέρα της και μεταμορφώθηκε σε κουκουβάγια. Η Νυκτιμένη υπήρξε ο δεύτερος από τους δύο συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Τα κυρίως φυσικά χαρακτηριστικά της Νυκτιμένης είναι άγνωστα. Η Νυκτιμένη περιστρέφεται γύρω από τον εαυτό της μία φορά κάθε 6 ώρες και 8 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νυκτιμενη
2151 Χάντβιγκερ

Ο **Χάντβιγκερ (Hadwiger)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του συμπατριώτη του μαθηματικού Χούγκο Χάντβιγκερ (*Hugo Hadwiger*, 1908-1981).

## Φυσικά χαρακτηριστικά
Ο φασματικός τύπος του Χάντβιγκερ είναι **CSU** (κατά Tholen). Ο Χάντβιγκερ περιστρέφεται γύρω από τον εαυτό του μία φορά κάθε 5 ώρες και 52 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαντβιγκερ
Σωφρόνιος Σταμούλης

Ο **Σωφρόνιος** (κατά κόσμον Σωτήριος Σταμούλης, Σηλυβρία, 21 Ιανουαρίου 1875-Αθήνα, 19 Αυγούστου 1960) ήταν Έλληνας νομικός, θεολόγος και επίσκοπος.

## Βιογραφικά στοιχεία
Ο κατά κόσμον Σωτήριος Σταμούλης γεννήθηκε στη Σηλυβρία της Ανατολικής Θράκης και ήταν γιος του λογίου Αναστασίου Σταμούλη και αδελφός του Μιλτιάδη και της λαογράφου Ελπινίκης Σταμούλη. Το 1898 αναγορεύτηκε διδάκτωρ της Νομικής Σχολής του Πανεπιστημίου Αθηνών, ενώ στη συνέχεια γράφτηκε στη Θεολογική Σχολή Αθηνών και μετέβη στη Γερμανία για να συνεχίσει τις σπουδές του. Το 1904 αναγορεύτηκε διδάκτωρ Φιλοσοφίας του Πανεπιστημίου της Ιένης, ενώ το 1906 επιστρέφοντας από τη Γερμανία χειροτονήθηκε διάκονος από τον Μητροπολίτη Βέροιας Απόστολο. 

Το 1907 χειροτονήθηκε Πρεσβύτερος και τοποθετήθηκε Αρχιερατικός Επίτροπος στη Νάουσα. Από του 1908 διετέλεσε Αρχιερατικός Επίτροπος στην Καβάλα ενώ στη συνέχεια μετέβη στην Κωνσταντινούπολη. 

Στις 28 Φεβρουαρίου 1917 εξελέγη Μητροπολίτης Μυριοφύτου και Περιστάσεως και η χειροτονία του έγινε στις 5 Μαρτίου. Τον Μάιο του 1923 τέθηκε σε διαθεσιμότητα, αποκαταστάθηκε όμως στη Μητρόπολη Μυριοφύτου στις 15 Απριλίου του 1924.

Στις 7 Οκτωβρίου εξελέγη Μητροπολίτης Βερροίας και Ναούσης, και στις 19 Νοεμβρίου του 1927 Μητροπολίτης Ελευθερουπόλεως. Το 1958 παραιτήθηκε της ενεργού υπηρεσίας και πέθανε στην Αθήνα στις 19 Αυγούστου 1960. 

Ο Σωφρόνιος Σταμούλης είναι ένας από τους ευεργέτες της Ακαδημίας Αθηνών.

## Παραπομπές


Κατηγορία:Μητροπολίτες Βεροίας, Ναούσης και Καμπανίας
Κατηγορία:Μητροπολίτες Μυριοφύτου και Περιστάσεως
Κατηγορία:Μητροπολίτες Ελευθερουπόλεως
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες νομικοί
Χρήστος Πιπίνης

Ο **Χρήστος Πιπίνης** είναι Έλληνας πρώην ποδοσφαιριστής, γεννημένος στην Αθήνα στις 1 Νοεμβρίου 1984, ο οποίος αγωνιζόταν ως αμυντικός.

## Καριέρα
Ξεκίνησε την καριέρα του στον Ακράτητο, στον οποίο αγωνίστηκε το διάστημα 2003-06. Ακολούθησε η Βέροια (2006-07), ο Πανσεραϊκός (2007-09) και ο Θρασύβουλος (2009-10), πριν τον αποκτήσει ο Αστέρας Τρίπολης, τον Ιούνιο του 2010. Στον αρκαδικό σύλλογο παρέμεινε μέχρι τον Δεκέμβριο του 2013 για να ακολουθήσει ένα σύντομο πέρασμα, εξάμηνης διάρκειας, στο κυπριακό πρωτάθλημα για λογαριασμό του ΑΠΟΕΛ με τον οποίο στέφθηκε πρωταθλητής Κύπρου. Το καλοκαίρι του 2014 συμφώνησε με την Καλλονή ενώ συνέχισε τη καριέρα του το 2016 στον Απόλλων Σμύρνης. Το 2016 ανακοινώθηκε απο τον Ηλυσιακό.

## Παραπομπές


## Εξωτερικοί σύνδεσμοι

* Ο Χρήστος Πιπίνης στο soccerway 
* Ιστοσ. UEFA, Pipinis Christos

Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Αστέρα Τρίπολης
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
2153 Ακιγιάμα

Ο **Ακιγιάμα (Akiyama)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,90. Ανακαλύφθηκε το 1978 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του στη μνήμη του Ιάπωνα αστρονόμου Καόρου Ακιγιάμα (1901-1970, το όνομα προτάθηκε από τον Κ. Τομίτα).

## Φυσικά χαρακτηριστικά
Η μέση διάμετρος του Ακιγιάμα εκτιμάται σε 16,79 χιλιόμετρα, ενώ το γεωμετρικό άλβεδό του είναι 0,109 ± 0,020.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ακιγιαμα
2154 Άντερχιλ

Ο **`Αντερχιλ (Underhill)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,71. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή της Καναδής αστροφυσικού Ανν `Αντερχιλ (*Anne Barbara Underhill*).

## Φυσικά χαρακτηριστικά
Τα φυσικά χαρακτηριστικά του `Αντερχιλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντερχιλ
Μανιάτικος

Ο **Μανιάτικος** χορός είναι ένας διμερής κυκλικός χορός ηρωικού περιεχομένου, που χορεύεται κυρίως στην περιοχή της Μάνης.

Ο χορός χορεύεται σε ρυθμό των 2/4. Οι χορευτές σχηματίζουν έναν ανοιχτό κύκλο  με μέτωπο προς το κέντρο με τα πόδια τους να είναι σε στάση προσοχής. Τα χέρια συνδέονται με τη λαβή της τράτας (σταυρωτά). Ο χορός αποτελείται από δύο στροφές, κάθε μια από τις οποίες έχει ξεχωριστό αριθμό βημάτων. Στον χορό λαμβάνει μέρος μεγάλου αριθμού ατόμων, χρησιμοποιώντας το τραγούδι «Στης Μάνης μας τ’ απάτητα βουνά, Μανιάτες και Μανιάτισσες...»

Κατηγορία:Ελληνικοί χοροί
Κατηγορία:Μάνη
Κουλουριώτικος

Ο **Κουλουριώτικος** είναι ένας μικτός χορός που χορεύεται στην Κούλουρη, τη γνωστή σήμερα Σαλαμίνα.

Οι χορεύτριες και οι χορευτές τον χορεύουν σχηματίζοντας κύκλο ανοιχτό με μέτωπο προς το κέντρο. Τα πόδια είναι σε στάση προσοχής ενώ τα χέρια συνδέονται με τη λαβή του Καλαματιανού ή σταυρωτά, δηλαδή το αριστερό χέρι του πρώτου χορευτή, τεντώνεται λοξά αριστερά, πάνω από το δεξί του δεύτερου, και συνδέεται με την παλάμη του δεξιού χεριού του τρίτου προς τα αριστερά χορευτή. Με όμοιο τρόπο συνδέουν τα χέρια τους ο δεύτερος και ο τέταρτος, ο τρίτος και ο πέμπτος κ.ο.κ.
Το δεξί χέρι του πρώτου συνδέεται με το δεξί του δεύτερου και το αριστερό του τελευταίου με το αριστερό του προτελευταίου. Ο χορός αποτελείται από έξι βήματα, κατά τα οποία τονίζεται ιδιαίτερα το πρώτο και τέταρτο βήμα.

Ο χορός είναι ευρέως διαδεδομένος στην περιοχή της Στερεάς Ελλάδας.

## Πηγή
*Ιστοσελίδα Πάρε-Δώσε, Ελληνικοί παραδοσιακοί χοροί - Κουλουριώτικος

Κατηγορία:ελληνικοί χοροί
Σεμπαστιάν Μπαρτολίνι

Ο **Σεμπαστιάν  Μπαρτολίνι** (ισπανικά: Sebastián Bartolini, 1 Φεβρουαρίου 1980) είναι Αργεντίνος παλαίμαχος ποδοσφαιριστής ο οποίος αγωνιζόταν στη θέση του αμυντικού.

## Καριέρα
Ο Μπαρτολίνι υπέγραψε συμβόλαιο, το 2009, με τον Αστέρα Τρίπολης. Το καλοκαίρι του 2014 αποδεσμεύτηκε από την ομάδα της Τρίπολης, και ακολούθως στις 4 Αυγούστου της ίδιας χρονιάς, εντάχθηκε στο έμψυχο δυναμικό του Ηρακλή.

## Παραπομπές


## Εξωτερικοί συνδέσμοι
* http://soccernet-assets.espn.go.com/player/_/id/80089/sebastian-bartolini?cc=5739
* http://www.transfermarkt.co.uk/en/sebastian-bartolini/profil/spieler_89278.html

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Γοδόι Κρους
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Ατλέτικο Μπελγράνο
Κατηγορία:Ποδοσφαιριστές Κλουμπ Βίγια Μίτρε
Κατηγορία:Ποδοσφαιριστές Κομισιόν ντε Ακτιβιδάδες Ινφαντίλες
Κατηγορία:Ποδοσφαιριστές Αουρόρα Φούτμπολ Κλουμπ
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Σμύρνης
Αλέξανδρος Ξύδης

Ο **Αλέξανδρος Ξύδης** (1918-2004) ήταν Έλληνας διπλωμάτης, ιστορικός και κριτικός τέχνης.

## Βιογραφικά στοιχεία
Ήταν γιος του Γεωργίου Ξύδη και της Αλεξάνδρας Δραγούμη. Από την πλευρά της μητέρας του καταγόταν από την παλιά οικογένεια Δραγούμη και ήταν εγγονός του πρωθυπουργού Στέφανου Δραγούμη. Αδέλφια του ήταν ο Στέφανος Ξύδης και η Φαίνη Ξύδη. Ακολούθησε καριέρα στο Διπλωματικό Σώμα υπηρετώντας στην Καζαμπλάνκα, την Καμπέρα, το Λονδίνο και τη Δαμασκό. Στο Λονδίνο υπηρέτησε τη δεκαετία του 1950 μαζί με τον Γεώργιο Σεφέρη, με τον οποίο συνδεόταν με στενή φιλία.

Υπήρξε σημαντικός τεχνοκριτικός της εποχής του, καθώς και ιδρυτικό μέλος της Εταιρίας Ελλήνων Τεχνοκριτικών, της οποίας διετέλεσε πρόεδρος. Ξεκίνησε από το 1938 την ενασχόληση με την τέχνη και διατηρούσε μεγάλη συλλογή με έργα χαρακτικής και ζωγραφικής, τα οποία δώρισε στο Μακεδονικό Μουσείο Σύγχρονης Τέχνης. Μέρος του αρχείου του είχε δωρίσει και στα Αρχεία Σύγχρονης Κοινωνικής Ιστορίας (ΑΣΚΙ). Είχε συγγράψει αρκετά βιβλία σχετικά με την τέχνη και το Kυπριακό και ήταν εκδότης του περιοδικού *Τετράδιο*.

Kατά τη διάρκεια της χουντικής επταετίας, συμμετείχε στην αντίσταση κατά του καθεστώτος ως μέλος της *Δημοκρατικής Άμυνας*, μαζί με τη σύζυγό του Δωροθέα. Ήταν φίλος του Ανδρέα Παπανδρέου και στη μεταπολίτευση υπήρξε ιδρυτικό στέλεχος του ΠΑΣΟΚ και μέλος της πρώτης του Κεντρικής Επιτροπής, απ' όπου όμως διαγράφτηκε το 1975. Στη συνέχεια συνέχισε τον πολιτικό του αγώνα του στη Σοσιαλιστική πορεία και μετέπειτα ήταν ιδρυτικό μέλος στον Συνασπισμό.

Η κατοικία του στην περιοχή Μετς της Αθήνας είχε σχεδιαστεί από τον αρχιτέκτονα Άρη Κωνσταντινίδη και αποτελεί ένα από τα πιο γνωστά έργα του τελευταίου. Το 1999 δώρησε 210 έργα της συλλογής του στο Μακεδονικό Μουσείο Σύγχρονης Τέχνης.

Απεβίωσε στην Αθήνα στις 10 Νοεμβρίου 2004 και ενταφιάστηκε στο Α΄ Νεκροταφείο Αθηνών. Ήταν παντρεμένος και είχε αποκτήσει παιδιά.

## Η συλλογή Ξύδη στο Μακεδονικό Μουσείο Σύγχρονης Τέχνης
Ήδη από το 1984 ο Αλέξανδρος Ξύδης έγραφε: *«Ήθελα να είχα προλάβει να μεταδώσω πιο γρήγορα, στο κοινό της Αθήνας, την καλή είδηση ότι η χώρα μας απόχτησε επιτέλους έναν πυρήνα μουσείου σύγχρονης τέχνης. Πρόκειται για την οργανωμένη από το Μακεδονικό Κέντρο Σύγχρονης Τέχνης (ΜΚΣΤ) έκθεση των πρώτων έργων σύγχρονης τέχνης της συλλογής του. (…) Το ΜΚΣΤ απέδειξε αυτό που πάντα υποστηρίζω, ότι τα έργα των πιο έγκριτων σημερινών Ελλήνων καλλιτεχνών στέκουν ισότιμα δίπλα σ' εκείνα των πιο περιώνυμων ξένων.»*.

## Παραπομπές


Κατηγορία:Έλληνες διπλωμάτες
Κατηγορία:Έλληνες κριτικοί της τέχνης
Κατηγορία:Οικογένεια Δραγούμη